Diari Oficial de la Generalitat Valenciana


Sumari del DOGV 3117, del 07-11-1997 (1997/11803)

ACORD de 21 d'abril de 1997, de la Comissió Territorial d'Urbanisme d'Alacant, sobre la modificació puntual número 10 del Pla General d'Ordenació Urbana, sobre alineació del carrer de l'antiga esplanació del ferrocarril del municipi de Cocentaina.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3117

Data del DOGV
:   07-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11111


Data del document
:   21-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3718 ACORD de 21 d'abril de 1997, de la Comissió Territorial d'Urbanisme d'Alacant, sobre la modificació puntual número 10 del Pla General d'Ordenació Urbana, sobre alineació del carrer de l'antiga esplanació del ferrocarril del municipi de Cocentaina. [97/C11212]
  
Vist l'expedient de referència i a partir dels següents:
  
Antecedents de fet
  
Primer
  
L'Ajuntament, en sessió plenària de 17 de setembre de 1996, va acordar la seua aprovació provisional, que va ser ratificada en Acord de Plenari de 17 de desembre de 1996, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 10 de juliol de 1996, i en un dels diaris de major difusió provincial, el 15 d'octubre de 1996, sense que s'hi hagen presentat al·legacions.
  
Segon
  
La documentació està integrada per memòria descriptiva i justificativa, plans d'informació i plans d'ordenació.
  
Tercer
  
El present expedient té per objecte la modificació de l'amplària del carrer de l'Antiga Esplanació del Ferrocarril, que s'amplia de 8,00 metres a 14,00 metres, i que el seu traçat s'ajusta a l'eix de l'esplanació de l'antic ferrocarril i al límit del sòl urbà, i la seua connexió amb la via de servei de l'autovia s'estableix mitjançant un nou vial.
  
Es justifica en la discrepància existent en la memòria entre els plans a escala 1:10.000 i 1:5.000 en els quals l'esplanació de l'antiga línia de ferrocarril sembla quedar dins del límit del sòl urbà, i la delimitació que figura en els plans a escales 1:2.000 i 1:1.000 en els quals la línia del sòl urbà talla el carrer, cosa que s'atribueix a un error en el grafisme, per això s'entén que no hi ha reclassificació de sòl. La modificació proposada incrementa el sòl destinat a vials en una superfície de 4.965 metres quadrats, segons la memòria.
  
Quart
  
Consten en l'expedient els informes sectorials següents:
  
1. De la Demarcació de Carreteres de l'Estat, Ministeri de Foment, favorable, de 9 de desembre de 1996;
  
2. De l'Ajuntament d'Alcoi, respecte d'això, favorable.
  
Consideracions tecnicojurídiques
  
Primera
  
La tramitació efectuada fins avui, per part de l'Ajuntament, és suficient respecte de la modificació del Pla General, a partir d'allò que s'ha previst en els articles 38 i 39, per remissió del 55.1, de la Llei Reguladora de l'Activitat Urbanística.
  
Segona
  
La documentació es considera completa ja que resulta procedent per al tràmit d'aprovació definitiva, en compliment de l'article 38.3 de la Llei Reguladora de l'Activitat Urbanística, encara que s'haurà d'aportar en el mateix format que el Pla General, a l'efecte de la seua refosa.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com s'arreplega en l'article 40, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme és l'òrgan competent per a l'adopció del present acord a l'empara d'allò que s'ha disposat en els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i d'altres disposicions de pertinent aplicació, la Comissió Territorial d'Urbanisme acorda:
  
Aprovar definitivament la modificació puntual número 10, del Pla General d'Ordenació Urbana de Cocentaina, alineació del carrer de l'Antiga Esplanació del Ferrocarril, encara que se supedita la seua publicació i, en conseqüència, la seua eficàcia, al fet que l'Ajuntament aporte la documentació en el mateix format que el Pla General, a l'efecte de la seua refosa.
  
El president de la Comissió Territorial d'Urbanisme, el dia 31 de juliol de 1997, va dictar la següent resolució:
  
"Vist l'acord adoptat per la Comissió Territorial d'Urbanisme, en sessió de 21 d'abril de 1997, pel qual es va aprovar definitivament l'expedient de referència, i se supedita la seua publicació al compliment de certes condicions, així com la documentació presentada per l'Ajuntament, de 4 de juliol de 1997, que compleix en tots els seus aspectes l'esmentat acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb l'article 59, apartats 2 i 4, de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada."
  
Contra el present acord, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons que disposen els articles del 114 al 116, de la Llei de Règim Jurídic de les Administracions Públiques i del Procediment Administratiu Comú, i l'article 14.2, del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 1 d'octubre de 1997.- El president de la Comissió Territorial d'Urbanisme: Fernando Modrego Caballero.